Aldea del Rey

Aldea del Rey (Domaro de la Reĝo) estas municipo de Hispanio, en la provinco de Ciudad Real, regiono de Kastilio-Manĉo.

 Loĝantoj 
La loĝantoj nomiĝas aldeanos. La censita populacio en 2010 estis de 2.003 loĝantoj kaj la denseco estas de 12,98 loĝ/km².

 Situo 
Aldea del Rey estas situa en la suda parto de Kastilio-Manĉo en la komarko aŭ distrikto Puertollano aŭ pli amplekse Kamparo de Kalatrava en la centra parto de la provinco de Ciudad Real, je altitudo de 663 m; je 30 km el Ciudad Real, provinca ĉefurbo. La areo de ties teritorio estas de 160,3 km². La geografiaj koordinatoj estas 38º 44' 20" N, 3º 50' 21" Ok.

Ĝi situas en la komarko de Kamparo de Kalatrava, limas norde kun la municipa teritorio de Valenzuela de Calatrava, sude kun tiu de Villanueva de San Carlos, oriente kun tiu de Calzada de Calatrava kaj Granátula de Calatrava kaj okcidente kun tiu de Argamasilla de Calatrava.

La rivero Jabalón pasas proksime.

 Ekonomio 
Agrikulturo kaj brutobredado.

 Historio 
Estas prahistoriaj restaĵoj de la Paleolitiko, sed la fondo de la moderna vilaĝo datiĝas el momento kiam la Ordeno de Kalatrava, kies kruco videblas en la blazono, sidejis tie ĉirkaŭ 1245. Almenaŭ dum kvar jarcentoj pluis la konfliktoj inter la vilaĝanoj kaj la Ordeno pro la posedo de la kampoj kaj ties rajtoj.

 Monumentoj kaj vidindaĵoj 
 Kastelo de Calatrava la Nueva, sidejo de la Ordeno de Kalatrava (vizitebla kaj restaŭrota).

 Palaco de Clavería, fondigita de Filipo la 2-a por loĝigi la kalatravanojn, endanĝerigita kaj aktuale restaŭrota.

 Ermitejo "Ntra. Sra. del Valle" (15a jarcento).

 Preĝejo "San Jorge Mártir" (19a jarcento).

 Fabriko de faruno (19a jarcento).

 Arkeologiaj kuŝejoj: "El Chiquero", "Vega de los Morales", "Barranco Blanco", "El Yezgo", "Terraza del Jabalón", "La Arenilla", la Higuera (Figarbo) kaj Baños del Barranco (Banlokoj de la Ravino).

 Notoj 

 Vidu ankaŭ 
 Municipoj de la provinco de Ciudad Real

Kategorio:Municipoj de Ciudad Real